একটু পরেই সাথের বন্ধুর মত লোকটি বলল, বাবু চলুন নদীর ওপারে যাই, বললাম তা অবশ্য যাবো বন্ধু । আমিতো ওপারেই যাওয়ার উদ্দেশে রওনা হয়েছি তোমাকে নিয়ে, তা তোমাকে আগে জানাই নি, তুমি যদি যেতে রাজি না হও! তাই আগে তোমার কাছে আমি গন্তব্যটা গোপন রেখেছি ৷ সামনেই ছিল চিত্তরঞ্জন গুদারাঘাট, নদী পারাপার হতে জন প্রতি একটাকা জমা দিতে হয় ঘাটে, যা আগে দিয়ে আসা হয় নাই । তাড়াতাড়ি করে বন্ধুকে দিয়ে ঘাটের দুইটাকা পাঠালাম, টাকা দিয়ে গুদারার জন্য দাঁড়িয়ে আছি দুজনে। ওপার থেকে গুদারা আসতে একটু সময় লাগবে তাই দাঁড়িয়ে আছি গুদারার অপেক্ষায়। সামনেই দেখি ছোটছোট কয়েকটা শিশু ঠেলাজাল দিয়ে নদীর পঁচা পানিতে মাছ ধরছে।